મેરાન્યૂઝ નેટવર્ક, અમદાવાદ: વજુભાઈ વાળા સંઘ અને જનસંઘના જુના કાર્યકર રહ્યા છે. જ્યારે ગુજરાતમાં સંઘની કોઈ છીંકણી પણ સુંઘતુ ન્હોતુ ત્યારે વાળાએ સૌરાષ્ટ્રમાં ભાજપને બેઠો કરવામાં પોતાનું ઘણુ યોગદાન આપ્યુ છે. અત્યંત હાજર જવાબી રાજનેતા વજુભાઈ વાળા ગંભીર ઘટનાને હાસ્યમાં ફેરવી નાખવાની ક્ષમતા ધરાવે છે. વજુભાઈ વાળા પોલિટિક્સમાં પણ માસ્ટર સ્ટ્રોક મારી શકે છે. નરેન્દ્ર મોદી મુખ્યમંત્રી થયા ત્યારે તેમની બાજુમાં વિધાનસભમાં બેસતા વજુભાઈ વાળાની તાકાત અને શક્તિનો નરેન્દ્ર મોદીને અંદાજ આવી ગયો હતો.